12 milliárd 420 millió forintot szán a kormány Makovecz Imre életművének gondozására, írja a Népszava. A program harminc épületet érint, a legtöbb összeget, 2 milliárd 50 millió forintot a Sárospataki Művelődési Ház és Könyvtár felújítására szánják, a rákoskerti Mennybemenetel Ökumenikus templom építése 920 millió forintos támogatást kapott.

A lap azt írja, hogy a makói Hagymaház felújítását is magába foglaló beruházások 730 millió forinthoz jutottak, a temesvári Új Ezredév Református Központ építésének befejezéséhez pedig 474 millió forintot juttatott a határozat. A kakasdi Faluház/Tájház felújítása 406 millió forinttal szerepel a listán, a többi, a listán szereplő 24 épület ezeknél kisebb támogatáshoz jutott.

Kiemelt kép: Rosta Tibor / MTI